Klausučiai

Klausučiai – kaimas Vilkaviškio rajono savivaldybėje, 1 km nuo kelio  ir šalia kelio , 8 km į šiaurės vakarus nuo Vilkaviškio, abipus dešiniojo Širvintos intako Šeimenos. Seniūnijos ir seniūnaitijos centras. Veikia Žaliosios Vinco Žemaičio pagrindinės mokyklos Klausučių pradinio ugdymo skyrius, medicinos punktas, biblioteka, bendruomenės namai, parduotuvė, o naujai atidarytame Atgimimo parke yra įruoštos poilsio zonos, sporto aikštynai, pasivaikščiojimo takai.

Etimologija 

Spėjama, kad Klausučiai – asmenvardinis vietovardis, kilęs nuo asmenvardžio Klausùtis, o šis – nuo bendrinio žodžio klausùtis („kas turi gerą klausą“; „1863 m. sukilimo dalyvis“).

Istorija 

Senovėje čia ošė Sūduvos giria. Klausučių kaimas – jaunas, susikūrė per 1920–1936 m. žemės reformą, kai Lietuvos savanoriams buvo išdalyta Pocviečio dvaro žemė. Antrojo pasaulinio karo metais ties Žaliąja tris mėnesius virė fronto linija, ir miestelis buvo beveik visiškai sunaikintas. 1950–1995 m. apylinkės centras, Rumokų bandymų stoties eksperimentinio ūkio centrinė gyvenvietė.

1953 m. įsteigta pradžios mokykla, 1958–1960 m. septynmetė, 1960–1974 m. neveikė, dab. Žaliosios mokyklos skyrius. 1977 m. įkurta biblioteka.

Kaip Rumokų bandymų stoties gyvenvietė, Klausučiai suprojektuoti 1971 m. (architektas J. Velička). Tada Klausučiai buvo viena iš eksperimentinių kaimo gyvenviečių, su įdomios konstrukcijos blokiniais namais.

2007 m. patvirtintas Klausučių herbas.

|}

Gyventojai

Galerija

Šaltiniai 

Vilkaviškio rajono savivaldybės gyvenvietės